Щази
Министерството на държавната сигурност (), известно повече като Щази (Stasi – съкращение от името му), е най-голямата организация в Германската демократическа република, занимавала се с дейности по разузнаването и сигурността. Централата на Щази е в столицата Източен Берлин, като най-голямата мрежа от комплекси се намира в квартал Лихтенберг.

История 
Щази е създадено на 8 февруари 1950 г. с решение на Министерския съвет. Първият му началник е Вилхелм Цайсер, а негов заместник е Ерих Милке. Милке заема мястото на Цайсер през 1957 г., а Маркус Волф оглавява отдел „Чуждестранно разузнаване“ (Hauptverwaltung Aufklärung).

Щази следва модела на съветския НКВД, а наследникът му КГБ гледа на него като на изключително предан и ефективен партньор сред разузнавателните служби на страните от Организацията на Варшавския договор.

Оказва силно влияние върху почти всеки аспект от живота в ГДР. До средата на 1980-те години функционира мрежа от цивилни доносници, като в Западна Германия положението е същото. До рухването на Източна Германия през 1990 г. Щази има около 91 000 редовни служители и 300 000 доносници (за сравнение – в Гърция по същото време такива са около 200 000 души при 2 пъти по-малко население).

Щази следи източногерманските граждани за политически неправилно поведение, по което си прилича с дейностите, развивани преди от Гестапо. По време на „нежната революция“ от 1989 г. в бюрата на Щази нахлуват разгневени граждани, но преди това голямо количество компрометиращ материал е унищожен от офицерите на Щази. Останалите досиета могат да бъдат поискани за разглеждане.

След обединението на Германия става ясно, че Щази тайно е подпомагала леви терористични групировки като фракцията „Червена армия“. Важен фактор за разтурянето на тези групировки е загубата на подкрепата от Щази.

Важни фигури 
 Ерих Милке
 Маркус Волф
 Вилхелм Цайсер
 Ернст Волвебер

Външни препратки 
 Homepage 
 История
 Снимки
 Химнът на Щази
 Близо 500 деца са били агенти на ЩАЗИ. 8 май 2015. Държавна сигурност.com

 
Щази
Източен блок
Въоръжени сили на ГДР